CELEX: 62019TN0688
Language: bg
Date: 2019-10-08 00:00:00
Title: Дело T-688/19: Иск, предявен на 8 октомври 2019 г. — VeriGraft/EASME

23.12.2019   
            
            
               BG
            
            
               Официален вестник на Европейския съюз
            
            
               C 432/59
            
         
      Иск, предявен на 8 октомври 2019 г. — VeriGraft/EASME
      (Дело T-688/19)
      (2019/C 432/71)
      Език на производството: английски
      
         Страни
      
      
         Ищец: VeriGraft AB (Гьотеборг, Швеция) (представители: P. Hansson и A. Johansson, адвокати)
      
         Ответник: Изпълнителна агенция за малките и средните предприятия (EASME)
      
         Искания
      
      Ищецът моли Общия съд:
      
                  —
               
               
                  да установи и обяви, че прекратяването от страна на EASME на Споразумението за безвъзмездна помощ (Споразумение за безвъзмездна помощ No778620 P-TEV) е невалидно, и
               
            
                  —
               
               
                  да осъди EASME да плати съдебните разноски.
               
            
         Основания и основни доводи
      
      Ищецът изтъква две основания в подкрепа на иска.
      
                  1.
               
               
                  Първо основание: изтъкнатото основание за прекратяване е неприложимо и следователно прекратяването от страна на EASME е невалидно:
                  
                              —
                           
                           
                              EASME е прекратила споразумението за безвъзмездна помощ, като е посочила за основание на решението си само разпоредба, съгласно която споразумението за безвъзмездна помощ може да бъде прекратено, ако „получателят или физическото лице, което има правото да го представлява или да взема решения от негово име, е обявен или обявено за виновен или виновно за професионално нарушение, доказано по всякакъв начин“.
                           
                        
                              —
                           
                           
                              Тъй като нито получателят, т.е. VERIGRAFT, нито някое физическо лице, което има правото да го представлява или да взема решения от негово име, е обявен или обявено за виновен или виновно за професионално нарушение, това основание е неприложимо и следователно прекратяването е невалидно.
                           
                        
            
                  2.
               
               
                  Второ основание: прекратяването на споразумението за безвъзмездна помощ нарушава принципа на пропорционалност:
                  
                              —
                           
                           
                              Прекратяването на споразумението за безвъзмездна помощ нарушава и принципа на пропорционалност, тъй като не е подходяща мярка за постигане на преследваната законосъобразна цел, не е било необходимо за постигането на преследваната цел и е наложило на VERIGRAFT тежест, която е очевидно прекомерна спрямо преследваната цел.